
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara kõlbmatuks tunnistamist ja mahakandmist oma bilansist. Mahakantav vara on Narvas, aadressil Vestervalli tänav 9 asunud kahekorruseline hoone. Hoone lammutati Narva Linnavalitsuse Arhitektuuri- ja Linnaplaneerimisameti ning Ikar Ehituse Grupp OÜ vahel sõlmitud töövõtulepingu alusel. Hoone lammutamise kohta koostati 08.07.2016. a akt.
Nimetatud linnavara on hävitatud ja seega muutunud kõlbmatuks avaliku kasutamise, linna valitsemise või tulu saamise otstarbeks.
2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 3) linnavara on osaliselt või täielikult hävinud. Sama korra § 14 lõike 1 alusel otsustab maatüki oluliseks osaks oleva ehitise (hoone ja/või rajatise) või selle osa kõlbamatuks tunnistamist ja mahakandmist Narva Linnavalitsus.
3. Otsus

3.1 Tunnistada Narva Linnavalitsuse Kultuuriosakonna bilansis olev vara kõlbmatuks:

	Inventari number
	Nimetus
	Soetamisaasta
	Kogus
	Soetusmaksumus eurodes
	Kulum

	155100-001-00
	Hoone, Vestervalli 9, Narva, ehitisregistri kood 118008955
	1959
	1
	27112.61
	4171.89


3.2  Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

